“As familie wil ons graag vir Van [die polisiebeampte] bedank. Ek is oortuig hy het ten minste Charlotte en die kinders se lewe met sy vinnige optrede gered,” het Joubert gesê.
“Ek sit 1 800 km verder [in die Wes-Kaap], ek hoor die kinders huil en ek weet nie wat aangaan nie. En toe sny die selfoon uit. Dit was die ergste 20 sekondes van my lewe.”
“Werner was ŉ wonderlike pa en hy was ŉ baie goeie vriend vir my suster. Ons hele familie sal hom ewig dankbaar wees dat hy sy lewe gegee het om die aanvallers te probeer weghou.”
“Die twee kinders bekommer ons die meeste. Die driejarige besef nou dat sy pa nie daar is nie. Hy en sy pa was geweldig na aan mekaar en het alles saam gedoen. Hy besef baie goed iets is verkeerd. Die agtjarige is okei, maar hy is bewerig en hy mis vir Werner.”